Malajālama

Malajālama (മലയാളം, malayāḷaṁ, izrunā: ), arī malajalu valoda, ir viena no četrām lielajām dravīdu valodām. Tā ir oficiālā valoda Keralas štatā, Indijā, kā arī Lakšadvīpas un Pudučerri savienības teritorijās. Salīdzinoši daudz malajālamas valodā runājošo dzīvo arī Tamilnādas un Karnātakas štatos. Ārpus Indijas visvairāk malajālamā runājošo dzīvo Tuvajos Austrumos (Apvienotajos Arābu Emirātos, Saūda Arābijā, Omānā) un Amerikas Savienotajās Valstīs. Šajā valodā kopā runā aptuveni 35,9 miljoni cilvēku.

Dravīdu valodas
Indijas valodas